OpenLLM-France/wikimedia huggingface dataset:
# Nectandra viburnoides

Nectandra viburnoides és una espècie de la família de les lauràcies, nativa de l'Amazonia localment coneguda com a canelo (en castellà) o Deyeokatohue (en Huao terero).

## Descripció

És un arbre que ateny els 25 metres d'alçada, de tronc llis i escorça marró fosc, amb nombroses lenticel·les allargades verticalment. L'escorça interior és groguenca i desprén una agradable olor aromàtica (fet pel qual se l'anomena canelo en castellà). Els branquillons presenten pilositat simple. Les fulles són el·líptiques de 12-29 cm de llargada, de marge enter, estretes, simples i de disposició alterna. L'anvers és lleugerament brillant mentre que el revers és opac i de textura sedesa degut a la presència de tricomes curts visibles amb lupa. L'àpex de la fulla és agut i la base és atenuda, acabada en un pecíol de 1-2,5 centímetres de longitud. Els nervis del limbe són ben marcats, fesos per la part superior i prominents en la inferior. La nerviació secundària també és fesa en l'anvers i prominent en el revers, de disposició ascendent; els nervis basals acaben al marge de la fulla mentre que els superiors formen un arc i s'uneixen amb el nervi secundari següent. Es diferencia de les altres lauràcies per que té la nerviació fesa en l'anvers de la fulla. Floreix a l'abril i d'octubre a novembre. Les flors s'agrupen en inflorescències axil·lars o subterminals en panícula. Les flors són bisexuals amb 6 tèpals, 9 estams i anteres de 4 teques. El fruit és una drupa globosa de color negre al madurar, amb receptacle basal vermellós. Fructifica durant el gener i l'octubre.

## Ecologia

És una espècie comú en boscos de terra ferma i periòdicament inundats de l'Amazonia. És present a Yasuní (Equador) i altres regions de l'Amazonia del Perú, tot i que també és citada al Brasil. des dels nivell del mar fins als 500 metres. Els seus fruits són molt apreciats per les mones aranya, tucans i altres espècies d'ocells. Tradicionalment els Huorani l'han utilitzat per a la construcció de cases i mobles.

## Referències

* 1 2 «Nectandra viburnoides Meisn.». The Plant List. [Consulta: 29 setembre 2019].
* 1 2 3 Gorky Villa Muñoz; Nancy C. Garwood, Margot S. Bass, Hugo Navarrete. Árboles comunes de Yasuní : una guía para identificar los árboles comunes de la Amazonía ecuatoriana, 2016. ISBN 978-9948-20-820-0.
* 1 2 «Árboles emblemáticos de Yasuní». [Consulta: 29 setembre 2019].
* ↑ «Peru Checklist:Nectandra viburnoides Meisn.». Tropicos.org. [Consulta: 29 setembre 2019].
* ↑ «Nectandra viburnoides Meisn.». GBIF. [Consulta: 29 setembre 2019].
# Municipi de Herlev

El municipi de Herlev és un municipi danès situat al nord-est de l'illa de Sjælland, a la perifèria de Copenhaguen, abastant una superfície de 12 km². Amb la Reforma Municipal Danesa del 2007 va passar a formar part de la Regió de Hovedstaden, però no va ser afectat territorialment.

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 7221 | 55,6 |
| Det Radikale Venstre | 322 | 2,5 |
| Det Konservative Folkeparti 1122 | 8,6 |
| Socialistisk Folkeparti | 2304 | 17,7 |
| Liberal Alliance | 80 | 0,6 |
| Dansk Folkeparti | 845 | 6,5 |
| Venstre | 844 | 6,5 |
| Enhedslisten - De Rød-Grønne | 258 | 2,0 |

### Alcaldes

| Alcalde | Període | Partit |
| Kjeld Hansen | 1-1-2007 a 31-12-2009 | Socialdemokratiet |
| | 1-1-2010 a 31-12-2013 | |

## Referències

* ↑ (danès) Resultats eleccions municipals a Herlev
# Municipi de Hjørring

El municipi de Hjørring és un municipi danès que va ser creat l'1 de gener de 2007 com a part de la Reforma Municipal Danesa, integrant els antics municipis de Hirtshals, Løkken-Vrå i Sindal amb el de Hjørring. El municipi és situat al nord de la península de Jutlàndia, a la Regió de Nordjylland, abasta una superfície de 929,58 km², el més gran de la zona coneguda com a Vendsyssel.
La ciutat més important i capital del municipi és Hjørring (24.963 habitants el 2009). Altres ciutats són:
* Hirtshals
* Sindal
* Vrå
* Løkken
Altres poblacions del municipi:
* Lønstrup
* Tårs
* Bindslev

## Consell municipal

Resultats de les eleccions del 18 de novembre del 2009:
| Partit | vots | % vots |
| Socialdemokratiet | 8448 | 25,2 |
| Det Radikale Venstre | 776 | 2,3 |
| Det Konservative Folkeparti | 1849 | 5,5 |
| Socialistisk Folkeparti | 3659 | 10,9 |
| Liberal Alliance | 20 | 0,1 |
| Kristendemokraterne | 141 | 0,4 |
| Dansk Folkeparti | 1605 | 4,8 |
| Lokallisten | 5145 | 15,3 |
| Venstre | 11555 | 34,4 |
| Enhedslisten - De Rød-Grønne | 367 | 1,1 |

### Alcaldes

| Alcalde | Període | Partit |
| Finn Olesen | 1-1-2007 a 31-12-2009 | Socialdemokratiet |
| Arne Boelt | 1-1-2010 a 31-12-2013 | Socialdemokratiet |

## Referències

* ↑ (danès) Resultats de les eleccions municipals al municipi de Hjørring
# Municipi de Holly (Michigan)

El municipi de Holly anglès: Holly Township és un municipi civil (civil township) del comtat d'Oakland de l'estat estatunidenc de Michigan. Segons el cens del 2010, la seva població era d'11.362 habitants.

## Comunitats

* El poble de Holly es troba dins del municipi.
A més del poble incorporat, el municipi té dues comunitats no incorporades:
* Newark es troba a la part nord del municipi, a les vies del tren i la Belford Road (42° 51′ 36″ N, 83° 37′ 31″ O﻿ / ﻿42.86000°N,83.62528°O﻿ / 42.86000; -83.62528﻿ (Newark)).
* Five Points és adjacent al poble de Holly a les carreteres Rood i Grange Hall, al sud del qual es fusionen els pobles de Quick i Fagan Roads per convertir-se en Rood Road. (42° 48′ 50″ N, 83° 36′ 37″ O﻿ / ﻿42.81389°N,83.61028°O﻿ / 42.81389; -83.61028﻿ (Five Points) Elevació: 283 m.).

## Referències

* ↑ «Race, Hispanic or Latino, Age, and Housing Occupancy: 2010 Census Redistricting Data (Public Law 94-171) Summary File (QT-PL), Holly township, Oakland County, Michigan». United States Census Bureau. [Consulta: 22 agost 2011].
* ↑ 1617742 U.S. Geological Survey Geographic Names Information System: Newark, Michigan (en anglès) & GNIS in Google Map
* ↑ 1617558 U.S. Geological Survey Geographic Names Information System: Five Points, Michigan (en anglès) & GNIS in Google Map
# Noel

* Per a altres significats, vegeu «Sak Noel».
Noel és una població del Comtat de McDonald a l'estat de Missouri (Estats Units d'Amèrica).

## Demografia

Segons el cens dels Estats Units del 2000 tenia 1.480 habitants, 566 habitatges, i 354 famílies. La densitat de població era de 285,7 habitants per km².
Dels 566 habitatges en un 31,8% hi vivien nens de menys de 18 anys, en un 44,9% hi vivien parelles casades, en un 10,8% dones solteres, i en un 37,3% no eren unitats familiars. En el 29,3% dels habitatges hi vivien persones soles el 9,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,25.
Per edats la població es repartia de la següent manera: un 27,3% tenia menys de 18 anys, un 12,3% entre 18 i 24, un 28,5% entre 25 i 44, un 20,6% de 45 a 60 i un 11,3% 65 anys o més.
L'edat mediana era de 32 anys. Per cada 100 dones de 18 o més anys hi havia 112,6 homes.
La renda mediana per habitatge era de 27.386 $ i la renda mediana per família de 32.159 $. Els homes tenien una renda mediana de 18.819 $ mentre que les dones 16.848 $. La renda per capita de la població era d'11.166 $. Entorn del 15,4% de les famílies i el 21% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Noel». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Noel». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Noi vogliam Dio, Vergine Maria

Noi vogliam Dio, Vergin Maria és un himne marià que es convertí en himne nacional dels Estats Pontificis al començament del segle xix. L'autor de la música i lletra (en italià amb elements del dialecte romà) queda anònim. Fou reemplaçat com a himne nacional el 1857 per la Gran marxa triomfal de Viktorin Hallmayer. La melodia es convertí després en una cançó litúrgica molt difosa, després de perdre la seva rellevància civil o religiosa i romandre com una peça amb profundes relacions amb el papat i el seu període de poder secular. Encara és interpretada com a cant litúrgic, especialment en les processons.

## Enllaços externs

* «Noi Vogliam Dio» (Vídeo). Banda Ronzani, 2010.
* «Festeggiamenti per l'80° genetliaco di S.S. Pio XI» (Video), 1937.
# Neurotoxicitat

La neurotoxicitat apareix quan hi ha una exposició a les neurotoxines, unes substàncies que poden ser naturals o artificials, que alteren l'activitat normal del sistema nerviós d'una manera que causen dany als teixits nerviosos. Això eventualment pot fer funcionar malament o matar les neurones.
La neurotoxicitat pot ser el resultat de les substàncies usades en quimioteràpia, abús de drogues, trasplantament d'òrgans, exposició a metalls pesants, alguns aliments, additius alimentaris, pesticides, alguns solvents, alguns cosmètics i algunes substàncies naturals.
Els símptomes poden aparèixer de seguida o de manera retardada. Poden incloure debilitat dels membres, pèrdua de memòria, visió o intel·lecte, comportament obsessiu o compulsiu, maldecap, disfunció sexual, etc.

## Algunes neurotoxines

Una neurotoxina és una toxina que actua específicament en les cèl·lules nervioses, normalment per interaccionació amb les proteïnes de les membranes.
* Beta amiloide (Aβ)pot causar neurotoxicitat i mort cel·lular en el cervell en altes concentracions. Apareix per mutació de les proteïnes.
* Glutamat en alta concentració és tòxic per les neurones del cervell.
* Radicals d'oxigen al cervell per la via de la sintetasa de l'òxid nítric (NOS)

## Prognosi

La prognosi depèn de la intensitati durada de l'exposició i la severitat del mal. En alguns casos pot ser fatal, en altres els pacients poden no recuperar-se completament, en altres la recuperació és total.

## Referències

* Akaike, A; Izume, Y; Kume, T, et al. “Mechanisms of Neuroprotective Effects of Nicotine and Acetylcholinesterase Inhibitors: Role of α4 and α7 Receptors in Neuroprotection” Journal of Molecular Neurosience 40.1-2. (2009): 211-216.
* Brown, L; Buckingham, S; Jones, A, et al. “Nicotinic Acetylcholine Receptor Signaling: Roles in Alzheimer’s Disease and Amyloid Neuroprotection” Pharmacological Review 61.1. (2009): 39-61.
* Burkle, A; Huber, A; Stuchbury, G, et al. “Neuroprotective Therapies for Alzheimer’s Disease” Current Pharmacutical Design 12.6. (2006): 705-717.
* Kume, T; Izume, Y; Takada-Takatori, et al. “Roles of Nicotinic Receptors in Acetylcholinestrase Inhibitor-Induced Neuroprotection and Nicotinic Receptor Up-Regulation” Biological & Pharmaceutical Bulletin 32.3. (2009): 318-324.
* Kume, T; Sugimoto, M; Takada-Takatori, et al. “Acetylcholinesterase Inhibitors Used in Treatment of Alzheimer’s Disease Prevent Glutamate Neurotoxicity via Nicotinic Acetylcholine Receptors and Phospha tidylinositol 3-kinase Cascade” Neuropharmacology 51.3. (2006): 474-486.
* Shimohama, S. “Nicotinic Receptor Mediated Neuroprotection in Neurodegenerative Disease Models” Biological & Pharmaceutical Bulletin 32.3. (2009): 332-336.
# Nastri d'argento 1967

Els Nastri d'argento 1967 foren la 22a edició de l'entrega dels premis Nastro d'Argento (Cinta de plata) que va tenir lloc el 1967.

## Guanyadors
### Productor de la millor pel·lícula

* Antonio Musu - La Battaglia di Algeri
* Dino De Laurentiis - La Bibbia
* Mario Cecchi Gori - L'armata Brancaleone

### Millor director

* Gillo Pontecorvo - La Battaglia di Algeri
* Alessandro Blasetti - Io, io, io... e gli altri
* Pier Paolo Pasolini - Uccellacci e uccellini

### Millor argument original

* Pier Paolo Pasolini - Uccellacci e uccellini
* Pietro Germi e Luciano Vincenzoni - Signore e signori
* Alessandro Blasetti - Io, io, io... e gli altri

### Millor guió

* Agenore Incrocci, Furio Scarpelli, Pietro Germi i Luciano Vincenzoni - Signore e signori
* Pier Paolo Pasolini - Uccellacci e uccellini
* Franco Solinas - La Battaglia di Algeri

### Millor actor protagonista

* Totò - Uccellacci e uccellini
* Enrico Maria Salerno - Le stagioni del nostro amore
* Vittorio Gassman - L'armata Brancaleone

### Millor actriu protagonista

* Lisa Gastoni - Svegliati e uccidi
* Rosanna Schiaffino - La strega in amore

### Millor actriu no protagonista

* Olga Villi - Signore & signori
* Monica Vitti - Le fate

### Millor actor no protagonista

* Gastone Moschin - Signore & signori
* Enrico Maria Salerno - L'armata Brancaleone

### Millor banda sonora

* Carlo Rustichelli - L'armata Brancaleone
* Gillo Pontecorvo - La battaglia di Algeri
* Ennio Morricone - Uccellacci e uccellini

### Millor fotografia en blanc i negre

* Marcello Gatti - La battaglia di Algeri
* Dario Di Palma - Un uomo a metà
* Dario Di Palma - Le stagioni del nostro amore

### Millor fotografia en color

* Carlo Di Palma - L'armata Brancaleone
* Antonio Climati - Africa addio
* Giuseppe Rotunno - La Bibbia

### Millor vestuari

* Piero Gherardi - L'armata Brancaleone
* Danilo Donati - Madamigella di Maupin
* Maria De Matteis - La Bibbia

### Millor escenografia

* Mario Chiari - La Bibbia
* Sergio Canevari - La battaglia di Algeri
* Piero Gherardi - L'armata Brancaleone

### Millor pel·lícula estrangera

* Claude Lelouch - Un homme et une femme
* Tony Richardson - La soledat del corredor de fons (The Loneliness of the Long Distance Runner)
* Miloš Forman - Els amors d'una rossa (Lásky jedné plavovlásky)

## Referències

* ↑ Nastri d'Argento 1967, mymovies.it
* ↑ 1967 a l'Albo d'Oro dels Nastri d'Argento

## Vegeu també

* David di Donatello 1967

## Enllaços externs

* Vídeo de l'entrega amb Gillo Pontecorvo
* Vídeo de l'entrega amb Ornella Vanoni
# Nostradamus (pel·lícula)

Nostradamus és una pel·lícula coproduïda pel Regne Unit, França, Alemanya i Romania dirigida per Roger Christian, estrenada l'any 1994. Ha estat doblada al català.

## Argument

Es tracta d'una biografia del metge, astròleg, herborista i apotecari francès del segle xvi Nostradamus (1503-1566).

## Repartiment

* Tchéky Karyo: Nostradamus
* F. Murray Abraham: Scalinger
* Rutger Hauer: El Monjo místic
* Amanda Plummer: Caterina de Mèdici
* Julia Ormond: Marie
* Assumpta Serna: Anne
* Anthony Higgins: Enric II de França
* Diana Quick: Diana de Poitiers
* Michael Gough: Jean de Remy
* Maia Morgenstern: Helen
* Magdalena Ritter: Sophie
* Bruce Myers: Professor
* Leon Lissek: Inquisidor
* Michael Byrne: Inquisidor
* Bruce Alexander: Paul
* Oana Pellea: Landlady

## Referències

* ↑ «Nostradamus». esadir.cat.
* ↑ «Nostradamus». The New York Times.
# Nord-occità

El nord-occità és un conjunt supradialectal de l'occità, que agrupa l'alvernès, el llemosí i el vivaroalpí. La seva àrea s'estén des del Llemosí fins al Piemont, passant per l'Alvèrnia i el Delfinat. En aquest supradialecte cal incloure-hi també el poble de La Gàrdia a Calàbria. Existeixen dos subdialectes meridionals, pertanyents al llenguadocià, que fan una transició cap al nord-occità: es tracta del gavaldanès i del baix vivarès.

## Característiques

L'única característica destacada que distingeix el nord-occità d'altres dialectes occitans és la palatalització en cha i ja (o -ia) dels ca i ga llatins:
| etim | nord-occità | altres dialectes occitans |
| llatí cantare | chantar | cantar |
| llatí vacca | vacha | vaca |
| mot prellatí hipotètic gáuota | jauta | gauta |
| llatí pacare | paiar | pagar |
| llatí carricare | charjar | cargar |
Aquesta palatalització no toca els parlars gavots del departament dels Alps Marítims, considerats vivaroalpins en -ca.

## Origen

L'evolució cap a cha e ja (o ia) és un fenomen aparegut ja durant l'alta edat mitjana, abans fins i tot de la constitució definitiva de la llengua occitana vers el segle viii. Segons el lingüista Joan Pèire Chambon, és un fenomen que va aparèixer en alguns dialectes del llatí tardà de la zona de Lió, gran metropoli de l'antiguitat tardana. Així doncs, el francoprovençal (llengua de l'entorn de Lió), una gran part del francès (llevat dels dialectes normand i picard), el furlà, el ladí i una part del romanx presenten els mateixos fenòmens que el nord-occità.

## Referències

* ↑ Klinkenberg, Jean-Marie. Des langues romanes. Introduction aux études de linguistique romane. De Boeck, 1999. ISBN 9782801112274.
* ↑ Chambon, Jean-Pierre; Olivier, Philippe «L'histoire linguistique de l'Auvergne et du Velay: notes pour une synthèse provisoire». Travaux de linguistique et de philologie, 38, 2000, pàg. 83-153.

## Bibliografia

* BONNAUD, Pierre: Le Nord-Occitan a «Notre langue maternelle. Huit études sur la langue occitane», Per Noste, Ortès, 1967, reeditat el 1999 ISBN F008238146 Error en ISBN: caràcter no vàlid
* BONNAUD, Pierre: Pour aider à lire et écrire le nord occitan, Institut d'Estudis Occitans, Tolosa, 1969.
* DOURDET, Jean-Christophe: Pour aider à lire et écrire le nord occitan, Institut d'Estudis Occitans, Tolosa, 1969.
* DOURDET, Jean-Christophe: Dictionnaire français-nord occitan, ISBN 2-907410-23-7
* HINZELIN, Marc-Olivier: La morphologie verbale du nord occitan dans l'espace dialectal gallo-roman. (En línia)

## Enllaços externs

* Petit lèxic alvernès.
* Guia de conversa en llemosí.
# Nickelsville

Nickelsville és una població dels Estats Units a l'estat de Virgínia. Segons el cens del 2000 tenia 448 habitants.

## Demografia

Segons el cens del 2000, Nickelsville tenia 448 habitants, 184 habitatges, i 117 famílies. La densitat de població era de 360,4 habitants per km².
Dels 184 habitatges en un 28,3% hi vivien nens de menys de 18 anys, en un 52,2% hi vivien parelles casades, en un 9,8% dones solteres, i en un 35,9% no eren unitats familiars. En el 34,2% dels habitatges hi vivien persones soles el 20,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,97.
Per edats la població es repartia de la següent manera: un 21,9% tenia menys de 18 anys, un 9,8% entre 18 i 24, un 21,7% entre 25 i 44, un 26,3% de 45 a 60 i un 20,3% 65 anys o més.
L'edat mediana era de 43 anys. Per cada 100 dones de 18 o més anys hi havia 78,6 homes.
La renda mediana per habitatge era de 20.250 $ i la renda mediana per família de 31.750 $. Els homes tenien una renda mediana de 21.528 $ mentre que les dones 25.625 $. La renda per capita de la població era d'11.871 $. Entorn del 15,2% de les famílies i el 26,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Nickelsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 13 agost 2010].
* ↑ «Geographic Comparison Table- Nickelsville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 13 agost 2010].
# Nipeiïta-(Ce)

La nipeiïta-(Ce) és un mineral de la classe dels silicatsque pertany al supergrup de la cerita.

## Característiques

La nipeiïta-(Ce) és un silicat de fórmula química Ce₉Fe³⁺(SiO₄)₆[SiO₃(OH)](OH)₃. Va ser aprovada com a espècie vàlida per l'Associació Mineralògica Internacional en el mes de gener de l'any 2024, i encara resta pendent de publicació. Cristal·litza en el sistema trigonal.
L'exemplar que va servir per a determinar l'espècie, el que es coneix com a material tipus, es troba conservat a la col·lecció mineralògica del Museu Geològic de la Xina, a Beijing (República Popular de la Xina), amb el número de catàleg: M16141.

## Formació i jaciments

Va ser descoberta al dipòsit de terres rares de Taiping, situat al comtat de Xixia, al sud-est de la província de Henan (República Popular de la Xina). Aquest indret és l'únic a tot el planeta on ha estat descrita aquesta espècie mineral.

## Referències

* ↑ «Nipeiite-(Ce)» (en anglès). Mindat. [Consulta: 19 febrer 2024].
* ↑ Bosi, Ferdinando; Hatert, Frédéric; Pasero, Marco; Mills, Stuart J. «IMA Commission on New Minerals, Nomenclature and Classification (CNMNC) – Newsletter 77». European Journal of Mineralogy, 36, 1, 06-02-2024, pàg. 165–172. DOI: https://doi.org/10.5194/ejm-36-165-2024 [Consulta: 19 febrer 2024].
# Nimes (desambiguació)

«Nimes o Nîmes» té aquests significats:
* Toponímia:
** Nimes, municipi al departament del Gard (regió d'Occitània, França)
** Bisbat de Nimes, seu de l'Església Catòlica a França, sufragània de l'arquebisbat d'Avinyó, la diòcesi comprèn el departament del Gard, a la regió del Llenguadoc-Rosselló
** Cantó de Nimes-1, cantó al departament del Gard (regió d'Occitània, França)
** Cantó de Nimes-2 cantó al departament del Gard (regió d'Occitània, França)
** Cantó de Nimes-3, cantó al departament del Gard (regió d'Occitània, França)
** Cantó de Nimes-4, cantó al departament del Gard (regió d'Occitània, França)
** Cantó de Nimes-5, cantó al departament del Gard (regió d'Occitània, França)
** Cantó de Nimes-6, cantó al departament del Gard (regió d'Occitània, França)
** Comtat de Nimes, jurisdicció feudal d'Occitània, sorgida després del 754 quan la ciutat de Nimes va passar als carolingis
** districte de Nimes, districte del departament francès del Gard (regió d'Occitània, França)
** Vescomtat de Nimes, jurisdicció feudal d'Occitània centrada a la ciutat de Nimes
** Nimes (català) o Nemausus (llatí), ciutat de la Gàl·lia Narbonense situada a la via Domícia que anava des d'Arelate (actualment Arle) a Hispània passant per Narbona
* Miscel·lània:
** Nîmes Olympique, club de futbol francès de la ciutat de Nimes, fundat el 1937
** Concili de Nimes, reunió de bisbes celebrada a la ciutat de Nimes vers el 394/396
** HB Cercle Nîmes, club francès d'handbol femení, fundat l'any 1971 a Nimes
** USAM Nîmes, club d'handbol francès fundat l'any 1960
# Niederdonven

Niederdonven (en luxemburguès: Nidderdonwen) és una vila de la comuna de Flaxweiler, situada al districte de Grevenmacher del cantó de Grevenmacher. Està a uns 20 km de distància de la ciutat de Luxemburg.

## Referències

* ↑ «Niederdonven». [Consulta: 25 setembre 2015].
# Nitenpiram

El nitenpiram és un insecticida de la família dels neo-nicotenoids que s'utilitza en l'àmbit de la veterinària per matar insectes paràsits externs (normalment les puces) dels animals domèstics i el bestiar.
És una neurotoxina que bloqueja la capacitat de transimissió dels missatgers neuronals de les puces, de manera els causa la mort instantània.
La seva fórmula molecular és C$_{11}$H$_{15}$ClN₄O₂ i el seu nom sistemàtic: (E)-N-(6-cloro-3-piridimetil)-N-etil-N'-metil-2-nitrovinilidenediamina.
# Nitidesa (cos humà)

En el cos humà, la nitidesa es pot referir a la percepció d'imatges pels ulls. Des del punt de vista de l'oftalmologia la nitidesa és l'agudesa visual. Hi ha molts factors que influeixen en la nostra visió, com la transparència de la còrnia o l'estat de la retina. La percepció de l'ull no és perfecte i, sovint, no ho veiem tot de manera nítida. La miopia, per exemple, és un defecte que impedeix enfocar bé els objectes llunyans de tal manera que no els veiem de manera nítida.
Des del punt de vista auditiu també podem parlar de nitidesa a l'hora de percebre els sorolls. A través de l'audiometria podem saber la capacitat de les nostres oïdes per percebre les vibracions de diverses bandes espectrals i ens calcula la capacitat d'escoltar de manera adequada.

## Referències

* ↑ «Nitidez». [Consulta: 12 novembre 2018].
* ↑ Oftalvist, Clínicas. «MIOPÍA» (en castellà). [Consulta: 12 novembre 2018].